text: اس مہم کا آغاز 18-2017ء میں اس وقت ہوا تھا جب بڑی تعداد میں اسکول کے بچوں، خاصو طورپر ماحولیاتی کلبوں کے لوگوں نے اس میں شرکت کی تھی اور پٹاخوں اور آتش بازی کے استعمال کو کم سے کم کرنے کا عہد کیا تھا اور یہ بھی عہد کیا تھا کہ اپنے پڑوسیوں اور اپنے دوستوں کو بھی پٹاخے چھوڑنے سے باز رکھیں گے۔اس جامع مہم کے دوران بچوں کو ہدایت دی گئی تھی کہ وہ ماحول دوست طریقے سے دیوالی منائیں اور اپنے رشتے داروں، دوستوں کو مٹھائی کے ساتھ ساتھ پودے تحفے میں دیں اور اپنے مکانوں،پڑوس، اسکولوں وغیرہ کو صاف ستھرا بنائیں اور کتابیں اور غیر استعمال شدہ کاپیاں وغیرہ یکجاں کرکے ضرورت مند بچوں کو پہنچائیں ۔ گرم کپڑے ، کمبل اور دیگر ضروری اشیاء بے گھر لوگوں کو تحفے میں دیں۔ بچوں کی اس بات کے لئے حوصلہ افزائی کی گئی تھی کہ وہ اپنے گھروں کو دیوں اور موم بتیوں سے روشن کریں۔ یہ مہم بہت کامیاب رہی تھی اور 2017ء میں دیوالی کے بعد بھی ہوا کا معیار اتنا زیادہ خراب نہیں ہوا تھا جتنا کہ 2016 ء میں ہوا تھا۔